EkBass/fiwiki-20250220-pages-articles huggingface dataset:
Jakob Gadolin

Jakob Gadolin (13. lokakuuta 1719 Strängnäs Ruotsi – 26. syyskuuta 1802 Turku) oli suomalainen luonnontieteilijä, poliitikko ja piispa. ==Elämäkerta== Gadolinin isä oli isovihaa Ruotsiin paennut pappi Jakob Gadolinius, joka Suomeen palattuaan toimi muun muassa Merikarvian kirkkoherrana. Viitattu 19.6.2013. Gadolin kävi aluksi Porin triviaalikoulua ja opiskeli sen jälkeen teologiaa sekä matematiikkaa Turun akatemiassa. Gadolin oli Turun akatemian matematiikan dosentti vuodesta 1745 ja akatemian ensimmäinen tähtitieteen professori vuodesta 1748. Hän sai myös fysiikan professorin viran vuonna 1753 ja teologian professoriksi hänet nimitettiin vuonna 1762. Lisäksi Hän oli Turun piispa vuosina 1788–1802 ja akatemian sijaiskansleri vuodesta 1788. Gadolin oli edustajana kolmilla valtiopäivillä vuosien 1755–1772 välillä ja osallistui yhteensä seitsemille valtiopäiville. Gadolin kannatti vapauden aikana hattupuoluetta. Kuningas Kustaa III vangitutti Gadolinin vuonna 1772 vallankaappauksen yhteydessä, mutta myöhemmin Gadolin kannatti kuningasta julkisesti. Gadolin oli yksi Suomen talousseuran perustajista vuonna 1797 ja toimi seuran ensimmäisenä puheenjohtajana. Jakob Gadolinin veli oli maanmittari Daniel Gadolin. Hänen poikiaan olivat kemisti Johan Gadolin ja kirkkoherra, professori ja valtiopäivämies Gustaf Gadolin. Jakob Gadolinin vaimon Elisabet Brovalliuksen isä Johan Brovallius oli puolestaan fysiikan professori ja piispa. == Lähteet == * * ===Viitteet=== == Aiheesta muualla == * Luokka:Turun piispat 1554–1817 Luokka:Suomalaiset tähtitieteilijät Luokka:Turun akatemian professorit Luokka:Suomalaiset professorit Luokka:Suomalaiset poliitikot Luokka:Vuonna 1719 syntyneet Luokka:Vuonna 1802 kuolleet Luokka:Ruotsin säätyvaltiopäivien valtiopäivämiehet
Engelbert Dollfuss

Engelbert Dollfuss tai Dollfuß (4. lokakuuta 1892 Texingtal, Itävalta-Unkari – 25. heinäkuuta 1934 Wien, Itävalta) oli itävaltalainen poliitikko ja vuodesta 1932 Itävallan liittokansleri. Vuosina 1933–1934 hän lakkautti parlamentaarisen järjestelmän, kielsi oppositiopuolueet ja perusti Itävaltaan diktatorisen hallinnon. Dolfuss surmattiin pienen natsiryhmän epäonnistuneen kaappausyrityksen yhteydessä. Dollfuss syntyi Itävalta-Unkarin Texingtalissa. Hän opiskeli pappiseminaarissa ennen kuin alkoi lukea lakitiedettä Wienin yliopistossa ja taloustiedettä Berliinissä. Ensimmäisessä maailmansodassa Dollfussia ei aluksi hyväksytty asepalvelukseen hänen lyhytkasvuisuutensa vuoksi. Viimein hänet komennettiin Alppien rintamalle, jossa hän joutui lyhyeksi aikaa vangiksi 1918. Sodan jälkeen Dollfuss työskenteli maatalousministeriössä talonpoikien liiton sihteerinä. Hänestä tuli Ala- Itävallan maatalouskamarin johtaja 1927, ja kristillissosiaalisen puolueen (Christlichsoziale Partei, CS) edustajana hän pääsi 1930 johtamaan liittovaltion rautateitä. Seuraavana vuonna hänet nimitettiin maa- ja metsätalousministeriksi ja 1932 puolueen puheenjohtajaksi. Dollfussista tuli 20. toukokuuta 1932 Itävallan liittokansleri ja oikeistokoalitiohallituksen johtaja. Hänen tavoitteenaan oli johtaa maa suuren laman yli. Hallituksen enemmistö oli kuitenkin niukka, ja sen harjoittama deflaatiopolitiikka aiheutti vastustusta sosiaalidemokraattisessa puolueessa (SDAPÖ) ja parlamentissa. Dollfuss hajotti parlamentin määräämättömäksi ajaksi maaliskuussa 1933 ja hallitsi diktaattorin valtuuksin. Toinen syy demokratian lakkauttamiseen oli kansallissosialistisen puolueen Saksassa saama valta- asema: Itävallan olemassaolo itsenäisenä valtiona näytti uhatulta natsien vaatiessa liittoa Saksan kanssa. Dollfuss kielsi natsipuolueen kesäkuussa 1933, ja SDAPÖ:n helmikuussa 1934 tammikuussa syntyneiden veristen mielenosoitusten jälkeen. Syyskuussa 1933 hän muodosti politiikkansa tueksi sateenvarjoryhmän, Vaterländische Front (Isänmaan rintama) ja liitti kristillissosiaalisen puolueen puolisotilaalliseen nationalistiseen suojeluskuntaan Heimwehriin. Saksan natsipuolue tuki itävaltalaista veljespuoluettaan esimerkiksi asettamalla vuonna 1933 talouspakotteita Itävallalle. Tarkoitus oli, että Itävalta liittyisi natsivallankumouksen jälkeen Saksaan. Kahdeksan aseistettua itävaltalaista natsia tunkeutui 25. heinäkuuta 1934 kanslerinvirastoon yrittäen vallankaappausta. Tämä Adolf Hitlerin suunnitelma epäonnistui: natsit vangittiin ja teloitettiin, mutta Dollfuss kuoli kaappausyrityksen yhteydessä tapahtuneessa taistelusssa. Tämän jälkeen Kurt Schuschniggista tuli uusi Itävallan diktaattori. == Lähteet == == Aiheesta muualla == * Yksi diktaattori lisää: Itävallan ”Pikku Napoleon” astunut remmiin, Hakkapeliitta, 3.10.1933, nro 40, s. 8, Kansalliskirjaston digitaaliset aineistot. * Wienin verinen keskiviikko, Suomen Kuvalehti, 04.08.1934, nro 32, s. 8, Kansalliskirjaston digitaaliset aineistot Luokka:Diktaattorit Luokka:Itävallan liittokanslerit Luokka:Itävallan ulkoministerit Luokka:Itävaltalaiset henkirikosten uhrit Luokka:Vuonna 1892 syntyneet Luokka:Vuonna 1934 kuolleet
Kurt Schuschnigg

Kurt Alois Josef Johann Schuschnigg (14. joulukuuta 1897 Riva del Garda, Itävalta-Unkari – 18. marraskuuta 1977 Mutters, Itävalta) oli itävaltalainen poliitikko, joka seurasi 1934 murhattua Engelbert Dollfussia Itävallan diktatorisena johtajana. Hän joutui eroamaan tehtävistään Saksan miehittäessä Itävallan maaliskuussa 1938. Schuschnigg syntyi Riva del Gardassa Itävalta- Unkarissa (nykyisin osa Italiaa) vuonna 1897 sotilassukuun, joka sai vuotta myöhemmin aatelisarvon. Nuori Schuschnigg taisteli ja jäi italialaisten vangiksi ensimmäisessä maailmansodassa. Sodan jälkeen monarkian romahduttua aatelisarvonsa jälleen menettäneestä Schuschniggista tuli lakimies Innsbruckissa. Hän liittyi kristillissosiaaliseen puolueeseen ja hänet valittiin kansallisneuvostoon (Nationalrat) 1927. Schuschnigg nousi vuonna 1932 Dollfussin johtaman hallituksen oikeusministeriksi ja 1933 hänestä tuli lisäksi myös opetusministeri. Hajotettuaan parlamentin ja kiellettyään useimmat puolueet Dollfuss kuoli natsien vallankaappausyrityksessä 1934, ja Schuschniggista tuli hänen seuraajansa diktaattorin valtuuksin. Schuschnigg laajensi huomattavasti Dollfussin perustamia toisinajattelijoiden vankileirejä, jo oikeusministerinä hän oli palauttanut kuolemantuomion ja määrännyt useita diktatuuria vastaan kapinoineita sosiaalidemokraatteja hirtettäviksi. Myös lehdistön sensuuri tiukentui Schuschniggin määräyksestä entisestään. Helmikuussa 1938 Berchtesgadenin neuvotteluissa Adolf Hitler pakotti Schuschniggin ottamaan Itävallan natsijohtaja Arthur Seyss-Inquartin hallitukseensa. Schuschnigg yritti hillitä levottomuuksia kansanäänestyksellä, mutta Wehrmacht marssi Itävaltaan kaksi päivää ennen 13. maaliskuuta suunniteltua äänestystä. Natsit vangitsivat Schuschniggin, ja hän pysyi vankilassa vuoteen 1945 yhdysvaltalaisjoukkojen viimein vapautettua hänet. Schuschnigg muutti Yhdysvaltoihin, missä hän toimi katolisen Saint Louisin yliopiston politiikan professorina vuosina 1948–1967 ja sai maan kansalaisuuden. Hän palasi vuonna 1968 Itävaltaan ja kuoli Muttersissa, Tirolissa vuonna 1977. == Teokset == * Dreimal Österreich (1937) * Ein Requiem in Rot-Weiß-Rot (1947) * Österreich, eine historische Schau (1948) * Im Kampf gegen Hitler (1969) == Lähteet == == Aiheesta muualla == Luokka:Diktaattorit Luokka:Itävallan liittokanslerit Luokka:Itävallan ulkoministerit Luokka:Oikeusministerit Luokka:Opetusministerit Luokka:Vuonna 1897 syntyneet Luokka:Vuonna 1977 kuolleet
Heimwehr

Heimwehr oli Itävallassa 1920- ja 1930-luvuilla toiminut puolisotilaallinen ryhmittymä, joka vastasi toimintatavoiltaan, organisaatioltaan ja ideologialtaan Weimarin tasavallan aikaisia Freikorps-joukkoja. Heimwehrin jäsenet olivat enimmäkseen hävityn ensimmäisen maailmansodan sotilaita. Ryhmällä ei ollut kansallista johtoa tai poliittista ohjelmaa, vaan se muodostui paikallisista ryhmistä, jotka olivat valmiit toimimaan, milloin havaitsivat ideologisesti vääränlaista toimintaa. Ylä-Itävallassa joukko hyökkäsi lakkoilevia työläisiä ja ammattiliittoja vastaan. Heimwehr oli myös mukana 15. heinäkuuta 1927 verilöylyssä, jossa poliisi surmasi 89 mielenosoittajaa. Vastakkain selkkauksessa olivat sosiaalidemokraattinen puolue ja toisaalta Heimwehr, katolisen kirkon ja teollisuusylimystön tukemana. Heimwehr omaksui 1930 ideologiakseen Korneunbergin valan, fasismiin perustuvan Itävaltalaisen nationalismin, sekä demokratian- ja marxisminvastaisuuden. Politiikka oli vastakkainen Saksan natsien ideologialle, joka pyrki yhdistämään saksaa puhuvat kansat Saksan alaisuuteen. Heimwehrin johtajana oli vuodesta 1930 ruhtinas Ernst Rüdiger Starhemberg.Ernst Rüdiger, prince von (prince of) Starhemberg Encyclopædia Britannica Online. Viitattu 3.1.2024. Heimwehrin poliittinen siipi Heimatblock sai vuoden 1930 vaaleissa kuusi prosenttia äänistä ja kahdeksan paikkaa parlamentissa. Vaalivoiton jälkeen puolue kuitenkin hajosi alueellisiin osiin. Steiermarkin paikallisjohtaja Walter Pfrimer yritti kaappausta vuonna 1931, mutta ei saanut tukea muiden ryhmien johtajilta. Tämän jälkeen Steiermarkin joukko ja monet muutkin loikkasivat natsipuolueeseen. Diktaattori Engelbert Dollfuss loi valtansa tueksi Isänmaan rintama (Vaterländische Front) -ryhmän yhdistämällä kristillissosiaalisen puolueen ja Heimwehrin edustajaryhmät, jolloin Heimwehr lakkasi olemasta erillisenä poliittisena voimana. ==Lähteet== Luokka:Itävallan historia Luokka:Puolisotilaalliset järjestöt
Deutsches Afrikakorps

Deutsches Afrikakorps [] , usein lyhyesti Afrikakorps tai DAK oli toisessa maailmansodassa Saksan Libyassa ja Egyptissä olleiden Afrikan joukkojen esikunta ja myöhemmin armeijakunta sekä sen alaiset joukot. == Perustaminen == Oberkommando der Wehrmacht (OKW) päätti lähettää joukkoja Libyaan tukemaan Italian armeijaa, jonka joukot brittiläinen 8. armeija oli lyönyt operaatio Compassissa. Aluksi 11. tammikuuta Libyaan lähetettiin ainoastaan erillisosasto (), johon kuului 30 vaunun panssarivaunukomppania . Alueelle lähetettävien joukkojen määrä päätettiin 5. helmikuuta kasvattaa divisioonaan, joten laajentaa 5. panssarirykmentti 5. kevyeksi divisioonaksi. Libyassa olevien joukkojen esikunta muodostettiin 16. helmikuuta 1941, mistä muodostettiin 21. helmikuuta pari päivää 15. panssaridivisioonan alueelle toimittamisen jälkeen armeijakunnan esikunta, Deutsches Afrika-Korps (DAK). Armeijakunnan komentajaksi määrättiin Erwin Rommel. DAK koostui tässä vaiheessa kahdesta divisioonasta ja useista pienemmistä joukkoyksiköistä ja se oli virallisesti alistettu Italian Afrikan joukkojen komentajalle.Jentz, Thomas L. 5\. kevyt divisioona nimettiin 1. lokakuuta 21. panssaridivisioonaksi. == Komentajat == Armeijakunnankomentajina olivatLexikon der Wehrmacht: *Marsalkka Erwin Rommel 14. helmikuuta – 5. elokuuta 1941 *Kenraaliluutnantti Ferdinand Schaal 15. elokuuta – 1. syyskuuta 1941 *Panssarijoukkojenkenraali Philipp Müller-Gengard 1.–15. syyskuuta 1941 *Panssarijoukkojenkenraali Ludwig Crüwell 15. syyskuuta 1941 – 9. maaliskuuta 1942 *Panssarijoukkojenkenraali Walther Nehring 9.–19. maaliskuuta 1942 *Panssarijoukkojenkenraali Ludwig Crüwell 19. maaliskuuta – 29. toukokuuta 1942 *Panssarijoukkojenkenraali Walther Nehring 29. toukokuuta – 31. elokuuta 1942 *Kenraaliluutnantti Fritz Bayerlein 31. elokuuta – 1. syyskuuta 1942 *Panssarijoukkojenkenraali Gustav von Värst 1.–2. syyskuuta 1942 *Panssarijoukkojenkenraali Wilhelm Ritter von Thoma 2. syyskuuta – 13. marraskuuta 1942 *Panssarijoukkojenkenraali Gustav Fehn 13. marraskuuta 1942 – 28. helmikuuta 1943 *Panssarijoukkojenkenraali Hans Cramer 28. helmikuuta – 30. kesäkuuta 1943 == Afrikakorps-marssilaulu == (kertosäe) Heiß über Afrikas Boden die Sonne glüht. Unsere Panzermotoren singen ihr Lied! Deutsche Panzer im Sonnenbrand, Stehen zur Schlacht gegen Engeland Es rasseln die Ketten, es dröhnt der Motor, Panzer rollen in Afrika vor.'' (suora suomennos) Aurinko paistaa kuumana Afrikan maalla. Panssarimoottorimme laulavat lauluaan! Saksalaiset panssarit auringonpaahteessa, Ovat taistelussa Englantia vastaan Ketjut kitisevät ja moottori pauhaa Panssarit etenevät Afrikassa.'' == Lähteet == * === Viitteet === == Aiheesta muualla == * Autenttinen esitys Afrikakorps’n marssilaulusta mp3-tiedostona (Panzer rollen in Afrika vor) *Autenttinen esitys toisesta Afrikakorps’n marssilaulusta mp3-tiedostona (Unserem Rommel) *Afrikakorps’n univormuja Luokka:Saksalaiset armeijakunnat toisessa maailmansodassa
Jean-Baptiste Say

Jean-Baptiste Say (5. tammikuuta 1767 Lyon - 15. marraskuuta 1832 Pariisi) oli ranskalainen klassinen taloustieteilijä. Hänellä oli liberalistisia näkemyksiä, ja hän puolusti kilpailua, vapaakauppaa ja yritysten rajoitusten poistamista. Sayn mukaan tuotteiden luonnetta sääntelevät aina yhteiskunnan halut, ja valtion interventio lainsäädännön keinoin on aivan tarpeetontaSay. Treatise, s. 144.. Say tunnetaan Sayn laista, joka yksinkertaistettuna kuuluu "tarjonta luo kysyntää". Hänen mukaansa tuotteiden tuottaminen luo tuottajille automaattisesti niiden hintaa vastaavan tulon, jonka he välittömästi syöttävät talouteen luoden tuotteille yhtä suuren kysynnän. Täten tuotannosta vastaa lähinnä tarjonta eikä kysyntä. Työvoiman, maan tai muiden resurssien alikäyttö on mahdollista vain vapaaehtoisesti tai jonkinlaisen esteen myötä. Say itse ei muotoillut iskulausetta "tarjonta luo kysynnän", vaan sen teki John Maynard Keynes, joka kuitenkin oli ymmärtänyt väärin monia Sayn periaatteita. Say oli myös ensimmäinen, joka huomautti rahan olevan talouden kannalta täysin neutraali ja sitä tarvittavan vain välinearvon takia tavaroiden ostamiseen, ei itsensä takia. Kierrossa olevan rahan lisääminen lisäisi tuotteiden hintaa rahaan nähden (aiheuttaen inflaatiota), mutta ei lisäisi tuotteiden arvoa eikä tuotannon määrää. Taloustieteilijät kehittivät tämän argumentin pohjalta rahan kvantiteettiteorian. Sayn ajatukset vaikuttivat omalta osaltaan uusklassisen taloustieteen syntyyn 1800-luvun lopulla. == Lähteet == == Aiheesta muualla == * http://www.liberal-international.org/editorial.asp?ia_id=680 Luokka:Klassiset taloustieteilijät Luokka:Ranskalaiset taloustieteilijät Luokka:Vuonna 1767 syntyneet Luokka:Vuonna 1832 kuolleet
Zhu De

Zhu De (; vanha suom. latinaistus Tšu-teh; kunnianimi: 玉阶, Yùjiē; 1. joulukuuta 1886 – 6. heinäkuuta 1976) oli kiinalainen kommunistisen puolueen sotilasjohtaja ja valtiomies. Hän syntyi Sichuanin maakunnassa ja aloitti uransa palkkasoturina Lounais-Kiinan sotapäälliköiden armeijoissa. Hän muutti 1920-luvun alussa ulkomaille opiskellakseen sotatieteitä Saksassa ja palasi Kiinaan palvelemaan Sun Yat-senin Guomindang-armeijan koulutusrykmentissä. Vuonna 1922 Zhu liittyi salaa Kiinan kommunistiseen puolueeseen Zhou Enlain avustuksella. Zhu ja Mao Zedongin läheinen suhde alkoi epäonnistuneen Nanchangin kansannousun aikana vuonna 1927, kun molemmat miehet pakenivat Jinggangvuorille välttääkseen joukkojensa täydellisen tuhon. Näistä vaatimattomista alkutekijöistä Mao ja Zhu rakensivat puna-armeijan taitavaksi sissiryhmittymäksi, joka varmistivat ja laajensivat kommunistien hallitsemia alueita. Zhun rohkeus ja taito johtaa näitä miehiä tekivät hänestä suunnattoman arvovallan perikuvan ja paikallinen väestö kuvaili hänelle yliluonnollisia voimia. Pitkän marssin aikana Zhu De ja Zhang Guotao johtivat Puna-armeijan "läntistä kolonnaa", joka hädin tuskin selvisi perääntymisestä Sichuanin maakunnan lävitse. Yan’anissa Zhu ohjasi puna-armeijan uudelleenrakentamista Maon poliittisen ohjauksen avulla ja Kiinan-Japanin sodan (1937-1945) aikana hän piti hallussaan puna-armeijan ylipäällikön virkaa. Vuoden 1949 jälkeen Zhu nimettiin Kansan vapautusarmeijan ylipäälliköksi ja kommunistisen puolueen varapuheenjohtajaksi. Hän pysyi kuuluna ja kunnioitettuna valtiopäämiehenä kuolemaansa saakka heinäkuussa 1976, jolloin hän oli toiminut Kiinan kansankongressin puheenjohtajana vuodesta 1959 lähtien. == Lähteet == Luokka:Kiinan kansantasavallan johtajat Luokka:Kiinan marsalkat Luokka:Vuonna 1886 syntyneet Luokka:Vuonna 1976 kuolleet
Avogadron vakio

Avogadron vakio (tunnus NA) on fysiikassa ja kemiassa käytetty vakio, joka ilmoittaa moolissa ainetta olevien hiukkasten lukumäärän. == Määritelmä ja arvo == Avogadron vakion määritelmä liittyy läheisesti moolin määritelmään. Mooli on nykyisin määritelty ainemääräksi, joka sisältää 6,022 140 76*1023 perusosasta. Perusosaset voivat olla atomeja, molekyylejä, ioneja, elektroneja, muita hiukkaisia tai hiukkasten ryhmiä. Moolin määritelmässä esiintyvää lukua 6,022 140 76*1023 sanotaan Avogadron luvuksi ja suuretta 6,022 140 76*1023 mol-1 Avogadron vakioksi. Moolin nykyinen määritelmä vahvistettiin 26. yleisessä paino- ja mittakonferenssissa vuonna 2018, ja se tuli voimaan 20. toukokuuta 2019. Aikaisemmin mooli oli määritelty ainemääräksi, joka sisältää yhtä monta atomia tai muuta hiukkasta kuin 12 grammassa hiili-isotooppia C-12 on atomeja. Vastaavasti Avogadron vakio määriteltiin atomien lukumääräksi 12 grammassa hiili-12:ta. Hiili-12 valittiin määritelmään aikoinaan siksi, että sen atomipaino voitiin mitata erityisen tarkasti. Kuitenkin vasta 2010-luvulla atomien lukumäärä grammassa hiili-12:ta voitiin määrittää niin tarkasti, että sen pohjalta voitiin moolille vahvistaa uusi määritelmä. ==Suhde muihin vakioihin== Avogadron vakio muodostaa yhteyden massan (grammoissa) ja atomimassayksikön (u) välille: *m(g) = NA u. Esimerkiksi raudan atomimassa on noin 55,85 u. Avogadron vakion ilmoittama määrä eli mooli rauta-atomeja painaa siten 55,85 grammaa. Avogadron vakiolla voidaan muuttaa atomimitan luonnonvakiot moolisiksi luonnonvakioiksi: *R = NA kB, missä R on moolinen kaasuvakio ja kB on Boltzmannin vakio *F = NA e, missä F on Faradayn vakio ja e on alkeisvaraus. ==Historia== Avogadron vakio on nimetty 1800-luvun alkupuolella eläneen italialaisen tiedemiehen Amedeo Avogadron mukaan. Ensimmäisenä luvun nimesi ilmeisesti Jean Baptiste Perrin. Hän kutsui sitä Avogadron vakioksi. Avogadron vakion arvon laski ensimmäisenä Joseph Loschmidt vuonna 1865 käyttäen kineettistä kaasuteoriaa. Saksankielisissä maissa Avogadron vakiota kutsutaankin joskus Loschmidtin luvuksi. ==Lähteet== == Aiheesta muualla == Luokka:Kemialliset ominaisuudet Luokka:Luonnonvakiot Luokka:Seulonnan keskeiset artikkelit
Santiago de Compostela

Santiago de Compostela on Galician itsehallintoalueen pääkaupunki A Coruñan maakunnassa Espanjan luoteisosassa. Santiago de Compostelan vanha kaupunki ja pyhiinvaellusreitti kuuluvat Unescon maailmanperintöluetteloon. Santiago de Compostelan asukasluku oli 95 966 vuonna 2016. == Pyhiinvaellusreitti == Apostoli Jaakob vanhemman hauta Santiago de Compostelassa Euroopan läntisimmässä osassa on ollut jo tuhannen vuoden ajan Euroopan tärkeimpiä pyhiinvaelluskohteita, ja sinne johtavat Pyhän Jaakobin pyhiinvaellusreitit saattavat olla jopa 1 600 kilometriä pitkiä. Kuuluisin näistä on niin sanottu ”ranskalainen tie” (), joka alkaa Pyreneiden vuoristossa sijaitsevasta ranskalaisesta Saint-Jean-Pied-de-Portin kylästä ja kulkee ensin Espanjan puolelle Roncevaux'n kylään ja sieltä Pohjois-Espanjan läpi Santiago de Compostelaan. Reitin pituus on 769 kilometriä ja se kulkee muun muassa Pamplonan, Logroñon, Burgosin ja Leónin kaupunkien kautta. Kaupungissa on pyhiinvaelluksesta ja sen historiasta kertova museo Museo das Peregrinacións.http://museoperegrinacions.xunta.gal/es/node/83 == Katedraali == Santiago de Compostelan katedraalin paikalla on ollut kirkollista toimintaa 800-luvun alusta. Nykyisen katedraalin rakennustyöt aloitettiin vuonna 1075, ja ne jatkuivat jaksoittain vuoteen 1211 saakka http://www.catedraldesantiago.es/en Katedraali edustaa vahvasti romaanista arkkitehtuuria. Sen pilarit ovat perusmuodoltaan neliöitä, ja niiden sivuissa on kiinni neljä puolipylvästä. Pylväät kannattavat tynnyriholvia sekä jakavat tilan osiin. Keskikäytävän puoleisin puolipylväs kohoaa koko käytävän korkuiseksi kannattelemaan holvikattoa. Sivuikkunat toimivat epäsuorana valonlähteenä. == Kuvagalleria == 2013 - Fachada do Obradoiro desde a Alameda. Catedral de Santiago de Compostela-2.jpg|Santiago de Compostelan katedraali (1075–1211) Patio de San Mateos. Hospital Real de Santiago.jpg|Hostal dos Reis Católicos 1500-luvulta on nykyään parador (hotelli). Santiago de Compostela - Colegiata de Santa Maria la Real de Sar 4.jpg|Colegiata de Santa Maria del Sar (1100-luku) Santiago Rúa do Villar 616.jpg|Rúa do Vilar Santiago, Museo das Peregrinacións.JPG|Museo das Peregrinacións 2013\. Cidade da Cultura. Santiago de Compostela - Galiza-5.jpg|Kulttuurikeskus Cidade da Cultura. Kuvassa kirjasto. Santo Domingo de Bonaval. Claustro.jpg|Museo do Pobo Galego esittelee Galician kulttuuria. Plaza de las Platerías, Santiago de Compostela, España, 2015-09-22, DD 15.jpg|Praza das Praterías. Keskellä Casa do Cabildo (1758). Mercado1 (13943472956).jpg|Mercado de Abastos Vista aérea da zona que vai da parte vella de Santiago ao ensanche.jpg|Ensanche on suosittua ostosaluetta. Plaza Cervantes, Santiago de Compostela.jpg|Praza de Cervantes Santiago Alameda ARAUCARIA GDFL04.jpg|Parque da Alameda == Lähteet == * http://www.spain.info/en/que-quieres/ciudades-pueblos/grandes- ciudades/santiago_de_compostela.html === Viitteet === == Aiheesta muualla == * Yle Elävä arkisto: Pyhän Jaakobin tie vie pyhiinvaeltajat Santiago de Compostelaan * Luokka:Katoliset pyhiinvaelluskohteet Luokka:Unescon maailmanperintökohteet Espanjassa Luokka:Seulonnan keskeiset artikkelit
Hermann Staudinger

Hermann Staudinger (23. maaliskuuta 1881 Worms, Saksa – 8. syyskuuta 1965 Freiburg im Breisgau, Länsi-Saksa) oli kemisti. Hän oli makromolekyylikemian perustaja ja kehittäjä. Jo 1800-luvulla oli todettu, että eräistä orgaanisista yhdisteistä voi tietyissä olosuhteissa muodostua tervamaisia, liukenemattomia aineita. Näiden aineiden kemiallista rakennetta ei kuitenkaan tunnettu, ennen kuin Staudinger 1930-luvulla osoitti niiden samoin kuin luonnonkuminkin muodostuvan erittäin pitkistä ketjumaisista molekyyleistä. Staudingerin tutkimukset vaikuttivat osaltaan siihen, että näitä aineita voitiin käyttää muovien raaka-aineina. Vuonna 1953 Staudinger sai Nobelin kemianpalkinnon "for his discoveries in the field of macromolecular chemistry" ("löydöistään makromolekyylikemian saralla").Hudson, s. 392 == Lähteet == == Aiheesta muualla == * Nobel-palkinnon esittelypuhe professori A. Fredga * Biography The Nobel Foundation Luokka:Saksalaiset kemistit Luokka:Nobelin kemianpalkinnon saajat Luokka:Vuonna 1881 syntyneet Luokka:Vuonna 1965 kuolleet
Oberkommando der Wehrmacht

Oberkommando der Wehrmacht (OKW) oli Saksan asevoimien ylin johtoesikunta toisen maailmansodan aikana. Se muodostettiin vuonna 1938 korvaamaan Reichswehrministerium ja hajotettiin vuonna 1946 yhdessä asevoimien kanssa. OKW johti maavoimia (), ilmavoimia () sekä laivastoa (), sekä koordinoi niiden yhteistoimintaa ja toimi yleisenä sotilasasioiden toimistona. == Organisaatio == Kesäkuussa 1938 Oberkommando der Wehrmacht muodostui seuraavista osastoista: * Wehrmachtführungsamt (WFA) hoiti operatiiviset käskyt ** Abteilung Landesverteidigungsführungsamt (WFA/L) oli Wehrmachtführungsamtin aliosasto, jonka kautta operatiivisten suunnitelmien yksityiskohdat kulkivat ja josta tiedot kulkivat ilmavoimien, maavoimien ja laivaston sodanjohtoon. * Amt Ausland/Abwehr hoiti ulkomaantiedustelun * Wirtshafts und Rüstungsamt valvoi ja hoiti huoltoa * Amtsgruppe Allgemeine Wehrmachtangelegenheiten vastasi sekalaisista asioista WFA korvasi aikaisemman Wehrmachtsamt (Sotaministeriö), joka oli ollut toiminnassa vuosina 1935 - 1938. Wilhelm Keitel oli johtanut Wehrmachtsamtia ja Adolf Hitler ylensikin hänet OKW:n johtoon tittelillä Chef OKW, eli OKW:n johtaja. Keitel nimitti WFA:n johtajaksi Max von Viebahnin, joka kuitenkin poistettiin asemastaan kahden kuukauden kuluttua. Myöhemmin Alfred Jodl, WFA/L:n johtaja, ylennettiin WFA:n johtajaksi ja hänen tilalleen nousi Walther Warlimont. Elokuussa 1940 WFA:n nimi muutettiin Wehrmachführungsstabiksi (Wfst). Joulukuussa 1941 suoritettiin lisää muutoksia ja Abteilung Landesverteidiführungsamnt (WFA/L) liitettiin pysyvästi osaksi Wfst:tä. Muutokset olivat kuitenkin pääasiassa kosmeettisia, sillä henkilökunta pysyi enimmäkseen samana ja entisissä tehtävissään. Edellä kuvailtu mekanismi ohjasi Saksan asevoimia sodan aikana. OKW:stä oli aina läsnä päivittäisissä tilannekatsauksissa () Jodl, Keitel sekä Wehrmachtin adjutanttina toiminut upseeri. Näissä kokouksissa WFA/L:n valmistamat tilanneraportit esiteltiin Hitlerille ja keskustelun jälkeen Hitler antoi seuraavat toimintakäskyt. Jodl toimitti Hitlerin käskyt minuuttien sisällä WFA/L:lle, joka muodosti niistä uudet komennot ja toimitti ne oikeille viranomaisille. Nürnbergin oikeudenkäynnissä OKW:ta syytettiin rikollisjärjestöksi, mutta syytteet hylättiin. Keitel ja Jodl kuitenkin tuomittiin kuolemaan hirttämällä. Luokka:Wehrmacht
Merenptah

Merenptah oli Egyptiä 19. dynastian aikaan vuosina 1213-1203 eaa. hallinnut faarao.Bjöl, Erling (päätoim.): Otavan suuri maailmanhistoria. Osa 2. Jokilaaksojen valtakunnat, s. 125–127. Otava. Helsinki 1982. ISBN 951-1-06987-X Merenptahin isä on hänen edeltäjänsä Ramses II ja hänen äitinsä kuningatar Isetnofret. Takhat ja Isetnofret olivat hänen päävaimojaan. Merenptahilla oli ainakin yksi poika, Seti-Merenptah, josta tuli hänen seuraajansa Seti II. Ramseksen kuoltua Merenptah oli vanhin hänen elossa olevista pojistaan ja nousi valtaistuimelle noin 60-vuotiaana. Merenptahista ei ole juuri merkintöjä ennen Ramses II:n 44. hallitusvuotta, jolloin hänestä tehtiin armeijan komentaja. Hänen oletetaan nousseen perijän asemaan Ramseksen 55. hallitusvuonna, jolloin hän täytti 48 vuotta. On hyvin todennäköistä, että tässä vaiheessa Merenptah otti hallinnolliset tehtävät vastuulleen Ramseksen korkean iän (noin 80 vuotta) takia. Merenptahin hallituskauden aikana Egyptiä uhkasivat monet vaarat. Syyriassa puhkesi kapina, jonka Merenptah kuitenkin onnistui nopealla iskulla kukistamaan. Myös libyalaiset ja merikansat yrittivät murtaa Egyptin rajoja Niilin suistossa, mutta Merenptah vei joukkonsa nopeasti paikalle ja torjui hyökkäyksen. Voitto vaati Egyptiltä noin 8 000 kaatunutta. Voiton muistoksi pystytetyssä kivessä eli Merenptahin steelassa mainitaan voitettujen heimojen nimessä ensimmäisen kerran nimi Israel. Nopean voiton jälkeen Merenptah ehti kukistaa Nubiassa alkamaisillaan olevan kapinan. Sotilaallisesta menestyksestään huolimatta Merenptah pyrki ylläpitämään Ramses II:n luomaa rauhaa heettiläisten kanssa. Hän jopa lähetti heeteille viljaa heidän kärsiessään katovuodesta. Merenptah siirsi hallinnollisen pääkaupunkinsa Pi-Ramseksesta takaisin Memfikseen, jonne hän rakensi palatsinsa Ptahin temppelin viereen. Hautatemppelinsä hän rakensi Theban länsirannalle Memnonin kolossien taakse, johon käytetystä rakennusmateriaalista suurin osa oli varastettu Amenhotep III:n hautatemppelistä. Lisäksi hän rakensi temppeleitä ja pyhäkköjä mm. Abydokseen ja Tentyraan. Merenptah on muiden Uuden valtakunnan kuninkaiden tapaan haudattu Kuninkaiden laaksoon (hauta KV8). Hänen muumionsa löydettiin 1898 muumiokätköstä. Haudasta löytyi kappaleita kahdesta ulommasta kivisestä sarkofagista, jotka ovat edelleen hautakammiossa. Sisin sarkofagi siirrettiin Tanikseen faarao Psusennes I:n hautausta varten, ja se on nykyään Kairon museossa. == Lähteet == == Aiheesta muualla == Luokka:Egyptin faaraot Luokka:Ennen ajanlaskun alkua syntyneet Luokka:Ennen ajanlaskun alkua kuolleet
Teologi

Teologi () tarkoittaa sananmukaisesti ”sitä, joka ymmärtää Jumalan”. Varhaiskirkossa sana teologi olikin paljolti tässä käytössä. Nykyään sillä tarkoitetaan usein ainoastaan akateemista oppiarvoa. == Oppiarvo == Akateemisena oppiarvona teologi tarkoittaa teologian maisterin tutkinnon suorittanutta henkilöä. == Kirkollinen arvonimi == Erityisesti ortodoksisessa kirkossa ”teologi” on käytössä myös merkittävien kirkon opettajien arvonimenä. Tässä käytössä se on sangen harvinainen, sillä ainoastaan kolmen henkilön on katsottu sen ansaitsevan: * Johannes Teologi (evankelista) * Gregorios Teologi (Nazianzilainen) * Simeon Uusteologi == Kirjallisuutta == *
Ensimmäinen vuosisata eaa.

Nykyisen länsimaisen ajanlaskun mukainen ensimmäinen vuosisata eaa. tarkoittaa vuosia 100 eaa. – 1 eaa. == Tärkeitä tapahtumia == * Julius Caesar kaappaa vallan Roomassa * Korean kolme kuningaskuntaa irtautuvat Kiinan Han- dynastiasta * Julius Caesar murhataan 44 eaa. * Leijonat kuolivat sukupuuttoon Länsi-Euroopassa. == Tärkeitä henkilöitä == * Julius Caesar, roomalainen valtiomies, sotilas ja kirjailija * Augustus, Rooman keisari * Cicero, roomalainen poliitikko, puhuja, filosofi ja kirjailija * Kleopatra VII * Lucretius * Marcus Antonius * Marcus Junius Brutus * Ptolemaios XIII * Ovidius * Vergilius * Spartacus == Lähteet == *
100-luku eaa.

100-luku eaa. oli vuosisata, johon kuuluivat vuodet 199–100 eaa. == Tärkeitä tapahtumia == * 198 eaa. Antiokhos III Suuren johtamat seleukidit valtaavat Jerusalemin kaupungin Ptolemaios V Epifaneelta. * 196 eaa. Rooman tasavalta kukistaa Filippos V:n johtaman Makedonian toisessa makedonialaissodassa. * 171–168 eaa. kolmas makedonialaissota. * 148 eaa. Roomalaiset kukistavat makedonialaisten kapinan ja tekevät Makedoniasta Rooman provinssin. * 146 eaa. Rooma tuhoaa Karthagon kolmannessa puunilaissodassa. * 146 eaa. Rooma valtaa Korintin. * Silkkitie otetaan käyttöön. * 143–133 eaa. Roomalaiset kukistavat Numantian keltiberit. ==Syntyneitä== * Julius Caesar == Tärkeitä henkilöitä == * Flaccus, säveltäjä * Plautus, näytelmäkirjailija * Terentius, näytelmäkirjailija == Keksintöjä == * Hipparkhos kokoaa ensimmäiset trigonometriset taulukot, havaitsee maan prekession ja laatii tähtiluettelon, jossa on yli 850 tähteä. Luokka:100-luku eaa.
200-luku eaa.

200-luku eaa. oli vuosisata, johon kuuluivat vuodet 299–200 eaa. == Tärkeitä tapahtumia == Kaksi ensimmäistä puunilaissotaa Rooman ja Karthagon välillä: * 264–241 eaa. Ensimmäinen puunilaissota * 218–202 eaa. Toinen puunilaissota * n. 280–227 eaa. Rhodoksen kolossi valmistui ja tuhoutui * 281 eaa. Antiokhos I Soterista tuli isänsä Seleukos I:n salamurhan jälkeen Persian kuningas. * 279 eaa. Epeiroksen kuningas Pyrrhos saavutti ns. Pyrrhoksen voiton vihollisistaan * 275 eaa. Babylonin historia käytännössä päättyi, kun kaupungin asukkaat siirrettiin muualle * 273–252 eaa. Ašoka hallitsi Mauryan-valtakuntaa Intiassa * 214 eaa. Yhdistyneen Kiinan ensimmäinen keisari Qin Shi Huangdi määräsi Kiinan muurin rakennustyöt aloitettavaksi * 202 eaa. – 8 jaa. Han-dynastia Kiinassa * Faroksen majakka rakennettiin. * Intialaisilla kauppiailla säännölliset kauppayhteydet Arabiaan * Skyytit saapuvat nykyiseen Uzbekistaniin * Rooma valloitti Hispanian * Hopewell-kulttuuri Yhdysvalloissa == Tärkeitä henkilöitä == * Arkhimedes, kreikkalainen filosofi, fyysikko, tähtitieteilijä, matemaatikko ja insinööri * Hannibal, karthagolainen poliitikko ja sotapäällikkö == Keksintöjä == * Eratosthenes laskee maapallon koon Luokka:200-luku eaa.
400-luku eaa.

400-luku eaa. oli vuosisata, johon kuuluivat vuodet 499–400 eaa. == Tärkeitä tapahtumia == * Demoottinen kirjoitus otetaan käyttöön Egyptissä. * Kreikkalaiset torjuvat Persian persialaissodissa. ** Marathonin taistelu (490 eaa.) * Peloponnesolaissota (431 eaa. – 404 eaa.) johtaa Ateenan imperiumin loppuun. * Buddhalainen luostariyliopisto perustetaan Nalandassa, Intiassa. == Tärkeitä henkilöitä == * Pythagoras, matemaatikko * Siddhartha Gautama, buddhalaisuuden perustaja * Konfutse, kungfutselaisuuden perustaja * Dareios I, Persian kuningas * Sofokles, ateenalainen näytelmäkirjailija * Perikles, ateenalainen poliitikko * Herodotos, historioitsija * Euripides, ateenalainen näytelmäkirjailija * Sokrates, ateenalainen filosofi * Aristofanes, ateenalainen näytelmäkirjailija * Dareios II, Persian kuningas == Keksintöjä == * Rautaa valetaan ensimmäisen kerran Kiinassa. Luokka:400-luku eaa.
500-luku eaa.

500-luku eaa. oli vuosisata, johon kuuluivat vuodet 599–500 eaa. == Tärkeitä tapahtumia == * 28. toukokuuta 585 eaa - Thales ennusti ensimmäisenä auringonpimennyksenajankohdan oikein. Auringonpimennys kesken taistelun pitkässä sodassa Lydian ja Median nähtiin merkkinä jumalilta, jonka vuoksi molemmat osapuolet lopettivat taistelun ja solmivat rauhansopimuksen. Isaac Asimovin mukaan tämä päivä oli ”tieteen syntymäpäivä” ja sen tapahtumat ovat vanhimmat päivämäärän tarkkuudella tunnetut tapahtumat historiassa. * Kyyros II Suuri loi Persian valtakunnan. * Persia valloitti Egyptin ja nousi itäisen Välimeren suurvallaksi. * Karthago nousi läntisen Välimeren johtoasemaan. * Rooman tasavalta perustettiin. * Juudan kuningaskunta ja ensimmäinen Jerusalemin temppeli tuhoutuivat (586 eaa.). * Kyyros Suuri valloitti Babylonian (539 eaa.). * Buddhalaisuus kehittyi Intiassa Siddhartha Gautaman oppeihin perustuen. * Kungfutse hahmotteli kungfutselaisuuden opit Kiinassa. * Olmeekkien valtakunta kohtasi loppunsa. Alueelle asettuivat mayat. == Tärkeitä henkilöitä == * Ateenan Solon * Miletoksen Thales ennusti auringonpimennyksen 585 eaa. * Kroisos, Lyydian kuningas * Pythagoras, matemaatikko * Kyyros II Suuri, Persian kuningas * Siddhartha Gautama * Kungfutse * Aiskhylos, ateenalainen näytelmäkirjailija * Dareios I, Persian kuningas * Nebukadnessar II, Babylonian kuningas (vallassa 605 eaa. – 562 eaa.) == Keksintöjä == * Babylonian kuningas Nabonidus järjesti ensimmäiset arkeologiset kaivaukset Arabian niemimaalla. == Lähteet == *
600-luku eaa.

600-luku eaa. oli vuosisata, johon kuuluivat vuodet 699–600 eaa. == Tärkeitä tapahtumia == * Skyytit saapuivat Aasiaan * Susan tuho, elamiittivaltakunnan loppu. * Assyrialaiset valloittivat Egyptin (674 eaa. – 670 eaa.) * 619 eaa. Alyattes II:sta tuli Lyydian kuningas. * Niniven tuho, Assyrian loppu (612 eaa.) * Egypti miehitti Juudan 609 eaa., mutta antoi sen elää omaa elämäänsä. * Kioto perustettiin Japanissa. * Kreikkalaiset perustivat Byzantionin 660 eaa.. * Kreikkalaiset kauppiaat perustavat Massilian (nyk. Marseille) Välimeren rannikon kauppakeskukseksi. == Tärkeitä henkilöitä == * Hiskia, Juudan kuningas * Sennacherib, Assyrian kuningas (vallassa 705 eaa. – 681 eaa.) * Gyges, Lyydian kuningas (vallassa 687 eaa. – 652 eaa.) * Esarhaddon, Assyrian kuningas (vallassa 681 eaa. – 669 eaa.) * Assurbanipal, Assyrian kuningas (vallassa 669 eaa. – 627 eaa.) * Josia, Juudan kuningas * Lesboksen Sapfo, runoilija * Zarathustra == Keksintöjä == * Lyydiassa ensimmäiset kolikot * rauta löydettiin Kiinassa. * ensimmäiset säilyneet maininnat banaaneista * Persiassa käytettiin tuulimyllyjä viljan jauhamiseen ==Lähteet== Luokka:600-luku eaa.
280-luku

== Tapahtui vuosikymmenen aikana == * Diocletianus valittiin Rooman keisariksi vuonna 284. Luokka:200-luku
270-luku

== Tapahtui vuosikymmenen aikana == * Rooman valtakunta kukistaa Palmyran kuningaskunnan ja Gallian keisarikunnan, jotka olivat yrittäneet irtautua Rooman vallasta. == Tärkeitä henkilöitä == * Rooman keisari Aurelianus. * Rooman keisari Marcus Claudius Tacitus. * Rooman keisari Probus. Luokka:200-luku
260-luku

== Tapahtui vuosikymmenen aikana == * Luokka:200-luku
500-vuosikymmen eaa.

== Tapahtui vuosikymmenen aikana == * 509 eaa. – Roomasta tuli tasavalta * 508 eaa. – Ateena omaksuu demokratian * 508 eaa. – Rooma ja Karthago sopivat, että Rooma saa Latiumin ja Karthago Afrikan. * 507 eaa. – Sparta yrittää väkivalloin palauttaa Ateenaan aristokratian. == Syntyneitä == * n. 500 eaa. – Anaksagoras, kreikkalainen filosofi ja merkittävimpiä esisokraatikkoja == Lähteet == == Aiheesta muualla == Luokka:500-luku eaa.
Fahrenheit 451

Fahrenheit 451 on vuonna 1953 ilmestynyt Ray Bradburyn romaani. Kirja on saanut nimensä paperin syttymispisteestä, jonka Bradbury kuuli olevan 451 astetta Fahrenheit-asteikolla eli noin 233 celsiusastetta.Ignition Temperature of Paper. The Physics Factbook. == Juoni == Teos on tulevaisuudenkuvitelma, dystopia, ydinsodan ajasta. Kirjan mukaan tulevaisuuden Yhdysvalloissa hallitsijat kontrolloivat kansaa tylsyttämällä ihmisten mielet äärimmäisyyksiin viedyllä roskaviihteellä. Jotta ihmiset eivät saisi mielelleen virikkeitä, kaikki kirjallisuus on kielletty. Kirjan päähenkilö on palomies Guy Montag. Palomiesten tehtävänä ei kuitenkaan ole sammuttaa tulipaloja vaan sytyttää niitä: löydetyt kirjat poltetaan, kuten myös kirjojen omistajan talo. Montag ryhtyy kuitenkin ajattelemaan asioita uudestaan, kyseenalaistaa vallitsevan järjestelmän ja joutuu lopulta vaikeuksiin. == Merkitys == Vuonna 2002 antamassaan haastattelussa Bradbury kertoi pitävänsä Fahrenheit 451:tä ainoana todellisena tieteiskirjallisuuden teoksenaan ja muita kirjojaan fantasiana: ”Kirja perustuu tosiasioihin ja toisaalta myös vihaani niitä ihmisiä kohtaan, jotka polttavat kirjoja.” Kirjan mukaan on otettu käyttöön HTTP-virhekoodi HTTP 451, jota voidaan näyttää internetsivuilla, jotka eivät lakisyistä ole saatavilla. Tällaisia syitä olisivat esimerkiksi kansallisen turvallisuuden uhkaaminen, tekijänoikeus- ja yksityisyydensuojan rikkomukset sekä muut lait ja oikeuden määräykset. François Truffaut ohjasi kirjan pohjalta englanninkielisen elokuvan Fahrenheit 451, joka valmistui vuonna 1966. Toinen filmatisointi on HBO-maksukanavan tuottama, Ramin Bahranin käsikirjoittama ja ohjaama samanniminen elokuva vuodelta 2018. == Lähteet == == Aiheesta muualla == * An Interview with Ray Bradbury. The Big Read. Luokka:Yhdysvaltalaiset tieteisromaanit Luokka:Vuoden 1953 kirjat Luokka:Seulonnan keskeiset artikkelit
510-luku eaa.

== Tapahtui vuosikymmenen aikana == ===Kiina=== *519 eaa. - Zhou Jingwang aloitti Kevättä ja syksyä -kauden viimeisenä hallitsijana ===Kreikka=== *Kreikkalainen filosofi Parmenides syntyi. *Ateenan arkontteina toimivat Hebron, Harpaktides ja Skamandrios. Harmodios ja Aristogeiton murhasivat Ateenaa hallinneen tyrannin Hipparkhoksen ja karkottivat tämän veljen Hippiaan. ===Lähi-itä=== *Persian kuningas Dareios I hyökkäsi Intiaan ja skyyttejä vastaan. *516 eaa. - Jerusalemin toisen temppelin rakentaminen aloitettiin Dareios I:n hallituskaudella Esran ja Nehemian johdolla. *515 eaa. - Jerusalemin toisen temppelin rakennustyöt saatiin päätökseen. ===Rooman valtakunta=== * Luokka:500-luku eaa.
520-luku eaa.

== Tapahtui vuosikymmenen aikana == ===Egypti=== Persian kuningas Kambyses II kukisti ja teloitti faarao Psammetikos III:n. Egyptissä alkoi ensimmäinen persialaiskausi, joka kesti 121 vuotta. Sodassa Kambyses tuhosi mm. Heliopoliin täysin. ===Kiina=== Kiinassa elettiin Kevättä ja syksyä -kautta. Kuninkaina olivat Zhou Jingwang (周景王, 544 eaa.-521 eaa.) ja Zhou Daowang (周悼王, 520 eaa.). ===Kreikka=== *Kuorolyyrikko Pindaros syntyi noin 520 eaa. *Komediarunoilija Kratinos syntyi noin 520 *Näytelmäkirjailija Aiskhylos syntyi noin 525. *Filosofi Anaksimenes kuoli noin 525. *Ateenalainen valtiomies Peisistratos kuoli 528. *Spartan kuninkaana Anaksandridas II ===Lähi-itä=== Persian kuningas Kyyros II kuoli taistelussa massageetteja vastaan 529 eaa. Häntä seurasi Kambyses II (528–522), joka hyökkäsi Egyptiin vuonna 525, valtasi sen ja nousi Egyptin faaraoksi. Pappi Smerdis nousi valtaan vallankumouksen kautta vuonna 522. Hänen valtakauttaan ei kuitenkaan kestänyt kauan, kun Dareios I nousi valtaistuimelle 521. Luokka:500-luku eaa.
490-luku eaa.

== Tapahtui vuosikymmenen aikana == *490 eaa – Marathonin taistelu ==Lähteet== Luokka:400-luku eaa.
499 eaa.

== Tapahtumia == * Persialaissodat alkoivat. * Ateenalaiset ja joonialaiset joukot tuhosivat Sardeksen. == Syntyneitä == * == Kuolleita == * Luokka:400-luku eaa.
498 eaa.

== Tapahtumia == * Makedonian kuninkaaksi tulee Aleksanteri I == Syntyneitä == * == Kuolleita == * Amyntas I, Makedonian kuningas Luokka:400-luku eaa.
Shenzhou

Shenzhou ( "jumalten alus", "jumalainen kulkuneuvo") on Kiinan kansantasavallan avaruushallinnon miehitettyjen avaruusalusten perhe. Shenzhou 5 vei ensimmäisen taikonautin (kiinalainen avaruuslentäjän), Yang Liwein, kiertoradalle avaruuteen lokakuussa 2003. Avaruusaluksen kehitystyö alkoi vuonna 1992. Alus pohjautuu venäläiseen Sojuz-avaruusalukseen. Ensimmäiset neljä miehittämätöntä koelentoa suoritettiin vuosina 1999, 2001 ja 2002. Kantorakettina Shenzhou-ohjelmassa on käytetty Pitkä Marssi 2F -rakettia. Laukaisut tehdään Jiuquanin avaruuskeskuksesta. Nykyisin Kiinan avaruushallinto valitsee taikonauttinsa lähinnä tutkijoista. Vuoden 2007 alussa Kiinan avaruushallinto julisti, että kiinalaiset taikonautit saavuttaisivat Kuun 15 vuoden aikana, ts. vuoteen 2022 mennessä. Lausunnon antanut Huang Chunping on Kiinan johtava miehitetyn ohjelman kantorakettien suunnittelija, ja miehitettyjen lentojen ohjelman eräs päätarkoitus on suunnitella uusia kantoraketteja kuten NASA:n tapauksessakin. == Toteutuneet lennot == pienoiskuva|Shenzhou 5:n paluukapseli jolla taikonautti Yang Liwei palasi. * Shenzhou 1 - 19. marraskuuta 1999 - miehittämätön testilento * Shenzhou 2 - 9. tammikuuta 2001 - mukana eläviä eläimiä * Shenzhou 3 - 25. maaliskuuta 2002 - mukana taikonauttia simuloiva mallinukke * Shenzhou 4 - 29. joulukuuta 2002 - mukana mallinukke ja tieteellisiä kokeita * Shenzhou 5 - 15. lokakuuta 2003 - Yang Liwei kiersi Maan 14 kertaa * Shenzhou 6 - 12. - 15. lokakuuta 2005, mukana taikonautit Fei Junlong ja Nie Haisheng * Shenzhou 7 - 25. syyskuuta 2008 - miehistönä Zhai Zhigang, Liu Boming ja Jing Haipeng, lennolla tehtiin ohjelman ensimmäinen avaruuskävely * Shenzhou 8 - 31. lokakuuta 2011 - telakoituminen Shenzou 9:n kiertoradalla olevaan moduuliin, alus on miehittämätön. * Shenzhou 9 - 16. kesäkuuta 2012 - telakoituminen Tiangong-1:een, mukana taikonautit Jing Haipeng, Liu Wang ja Liu Yang * Shenzhou 10 - 11. kesäkuuta 2013 - telakoituminen Tiangong-1:een. Nie Haisheng, Zhang Xiaoguang ja Wang Yaping olivat lennolla 15 päivää, mikä oli Kiinan avaruusohjelman ennätys. * Shenzhou 11 - vei miehistön Tiangong 2 -asemalle ja vietti avaruudessa 30 päivää. == Tulevat lennot == * Shenzhou 12 - vie miehistön Tiangong 2 -asemalle == Lähteet == ==Aiheesta muualla== * * * * Luokka:Shenzhou-ohjelma Luokka:Miehitetyt avaruuslennot Luokka:Miehittämättömät avaruuslennot
Vuosikymmen

Vuosikymmen on kymmenen vuoden jakso, erityisesti jokin ajanlaskun kymmenluku. Normaali vuosikymmenten nimeämistapa niin suomessa kuin muissakin kielissä perustuu vuosiluvun alkuosaan; esimerkiksi 1910-luku tarkoittaa vuosia 1910–1919. Varsinkin arkikielessä saatetaan lyhyyden vuoksi jättää vuosisata mainitsematta: ”60-luvulla” on tarkoitettu 1960-lukua, mutta nykyään ”10-luku” voisi viitata perustellusti myös vuosikymmeneen 2010–2019. Vuosikymmeniä voidaan pitää merkittävänä ajanlaskun käsitteenä, sillä monesti puhutaan tietyn vuosikymmenen muodista, nuorisosta tai musiikista. Vuosisadan ensimmäinen vuosikymmen on nimeltään ensikymmen. Esimerkiksi 2000-luvun ensikymmen alkoi 1. tammikuuta 2000 ja päättyi 31. joulukuuta 2009. == Katso myös == * Luettelo vuosikymmenistä * Vuosisata * Vuosituhat == Lähteet == == Aiheesta muualla == *Vuosikymmenen, -sadan ja -tuhannen ilmaiseminen; Kielikello 1/1996 Luokka:Ajanlasku Luokka:Seulonnan keskeiset artikkelit
530-luku eaa.

== Tapahtui vuosikymmenen aikana == *539 eaa – Persia valloitti Babylonian *538 eaa – Babylonia kukistui ja Juuda joutui Kyyroksen johtaman Persian vallan alle. Kyyros II antoi juutalaisille luvan palata Juudeaan 70 vuotta kestäneen pakkosiirtolaisuuden jälkeen. == Syntyneitä == * 535 eaa. – Herakleitos, kreikkalainen filosofi ja merkittävimpiä esisokraatikkoja == Kuolleita == * 530 eaa. – Kyyros Suuri, Persian kuningas ==Lähteet== == Aiheesta muualla == Luokka:500-luku eaa.
540-luku eaa.

== Tapahtui vuosikymmenen aikana == *Persia löi Lyydian Sardesin taistelussa, ja valloitti koko Vähän-Aasian. (noin 546 eaa) *Sparta kukisti Argoksen ja valtasi Kynurian. == Syntyneitä == * == Kuolleita == * n. 546 eaa. – Anaksimandros (s. 610 eaa.), antiikin kreikan esisokraattisista filosofeista. * n. 546 eaa. – Kroisos, Lyydian viimeinen kuningas * 546 eaa. - Thales Miletoslainen, antiikin kreikkalainen esisokraattinen filosofi, valtiomies, insinööri, matemaatikko, tähtitieteilijä ja kosmologi * 546 eaa. - Anaksimandros, antiikin Kreikan esisokraattinen filosofi ==Lähteet== Luokka:500-luku eaa.
550-luku eaa.

== Tapahtui vuosikymmenen aikana == *559 eaa – Kyyros II:sta tuli Persian kuningas *550 eaa – Persia valloitti Meedian. ==Syntyneitä== *551 eaa – Kungfutse, uskonnollinen johtaja ja filosofi ==Lähteet== Luokka:500-luku eaa.
Vuosisata

Vuosisata on sadan vuoden jakso, erityisesti jokin ajanlaskun sataluku. Suomessa yleisimmin käytetty vuosisatojen nimeämistapa perustuu vuosiluvun alkuosaan. Tuhatyhdeksänsataaluku eli 1900-luku sisältää vuodet 1900–1999. Samoin määritellään vuosikymmenet, esimerkiksi 1910-luku (vuodet 1910–1919). Sama järjestelmä on ruotsissa (nittonhundratalet, 1900-talet; åttiotalet, 80-talet). Monissa kielissä, joskus suomessakin, vuosisadoista käytetään järjestyslukuja (, 'kahdeskymmenes vuosisata'), jolloin on tapana määritellä ensimmäiseksi vuosisadaksi vuodet 1–100, toiseksi vuosisadaksi 101–200 ja niin edelleen. Tällöin esimerkiksi 20. vuosisata sisältäisi vuodet 1901–2000.How to use dates in history; West Chester University Käytännössä 20. vuosisadalla tarkoitetaan usein vuosia 1900–1999. == Katso myös == * Luettelo vuosisadoista * Vuosikymmen * Vuosituhat == Lähteet == == Aiheesta muualla == *Vuosikymmenen, -sadan ja -tuhannen ilmaiseminen; Kielikello 1/1996
700-luku eaa.

700-luku eaa. oli vuosisata, johon kuuluivat vuodet 799–700 eaa. == Tärkeitä tapahtumia == * Romulus ja Remus perustavat tarun mukaan Rooman (753 eaa., 21. huhtikuuta) * Armenian valtakunnan kulta-aika. * Assyria valtaa Damaskoksen ja Samarian * Ninive tuhoutuu (789 eaa.) * 763 eaa. – Assyrian Ninivessä merkittiin muistiin auringonpimennys. Nasa, Eclipse 99: Eclipses through Traditions and Cultures Viitattu 29.6.2009 * Ensimmäiset muistiinmerkityt Olympian kisat (776 eaa.) * Assyrian kuningas Sargon II tuhoaa Israelin kuningaskunnan 721 eaa. * 701 eaa. Assyrian kuningas Sanherib piiritti Jerusalemia, mutta ei onnistunut yrityksessään. * Helleenit perustavat siirtokuntia Mustalle merelle ja Välimerelle. == Tärkeitä henkilöitä == * Midas, Fryygian kuningas * Sanherib, Assyrian kuningas ja Babylonin valloittaja (vallassa 705 eaa. – 681 eaa.). * Tiglatpileser III, Assyrian kuningas (vallassa 745 eaa. – 727 eaa.) * Sargon II, Assyrian kuningas (vallassa 721 eaa. – 705 eaa.) == Keksintöjä == * olmeekit rakentavat pyramideja * Kiinassa pannaan muistiin auringonpimennys ==Lähteet== == Aiheesta muualla == Luokka:700-luku eaa.
800-luku eaa.

800-luku eaa. oli vuosisata, johon kuuluivat vuodet 899–800 eaa. == Tärkeitä tapahtumia == * Kushin kuningaskunta * Foinikialaiset perustivat Karthagon (813 eaa.) * Arjalaiset aloittivat vaelluksen Vähään-Aasiaan, Persiaan ja Intiaan. == Tärkeitä henkilöitä == * Granhammarin mies, nykyisen Ruotsin alueella elänyt henkirikoksen uhri * Shalmaneser III, Assyrian kuningas (858 eaa. – 824 eaa.) * Homeros (epävarma) ==Lähteet== == Aiheesta muualla == Luokka:800-luku eaa.
900-luku eaa.

900-luku eaa. oli vuosisata, johon kuuluivat vuodet 999–900 eaa. == Tärkeitä tapahtumia == * Israelin muinainen kuningaskunta jakaantuu Israeliin ja Juudaan (noin 925 eaa.) * Sparta perustetaan * Onoban kaupunki Espanjassa perustetaan. == Tärkeitä henkilöitä == * Daavid, Israelin kuningas (1006 eaa. – 965 eaa.) * Salomo, Israelin kuningas (965 eaa. – 925 eaa.) * Psuennes I, Egyptin faarao Luokka:900-luku eaa.
560-luku eaa.

== Tapahtui vuosikymmenen aikana == * 560 eaa. – Kroisos nousi Lyydian kuninkaaksi * 560 eaa. – Peisistratos valtasi Ateenan Akropoliin ja julisti itsensä kaupungin tyranniksi == Syntyneitä == *563 eaa. – Siddhartha Gautama, uskonnollinen johtaja (k. 483 eaa) (1900-luvun alun käsitysten mukaan) == Kuolleita == * 562 eaa. – Babylonian kuningas Nebukadressar Luokka:500-luku eaa.
570-luku eaa.

== Tapahtui vuosikymmenen aikana == * Raamatun Hesekielin kirja valmistui * Amasis II nousi valtaan muinaisessa Egyptissä vuonna 570 eaa. ==Syntyneitä== * n. 576 eaa. Kyyros II Suuri, Persian kuningas * n. 570 eaa. Anakreon, kreikkalainen runoilija * n. 570 eaa. Bias, kreikkalainen filosofi * n. 570 eaa. Kleisthenes, kreikkalainen poliitikko * n. 570 eaa. Ksenofanes, kreikkalainen filosofi ja runoilija * n. 510 eaa. Alkmaion Krotonlainen, kreikkalainen lääkäri ja filosofi ==Kuolleita== * 570 eaa. Pittakos, yksi Kreikan seitsemästä viisaasta Luokka:500-luku eaa.